Velgerfrykt ga milliardøkning til fergefri E39
Ifølge VGs opplysninger var velgertaktiske begrunnelser en del av årsaken til at Ap til slutt gikk med på en formulering om at hele E39 skal henge sammen innen 20 år.Velgergevinsten av 2009-planen, skal etter det VG kjenner til, ha blitt brukt som et argument for å få til følgende formulering i Nasjonal transportplan (NTP) 2014-2023: «Regjeringen legger i utgangspunktet til grunn at videre planlegging skal ta sikte på ferdigstilling av en fergefri E39 i løpet av en tjueårsperiode. Regjeringen vil ved senere NTP komme tilbake til hvordan ambisjonen skal følges opp.»Ap har i lengre tid slitt med oppslutningen på Vestlandet, hvor Høyre og Frp har store velgergrupper. Men prisen på prosjektet vestlendingene ønsker seg aller mest, er høy: Sammenhengende og fergefri forbindelse langs hele Vestlandet kan, ifølge Statens vegvesen, ende på 150 milliarder kroner.På spørsmål om NTP er et godt valgkampdokument, svarte statsminister Jens Stoltenberg (Ap) slik: - Dette er først og fremst et godt dokument for Norge. Og det er et dokument som viser at vi holder det vi lover. VG har snakket med en rekke kilder med innsyn i prosessen i forkant av gårsdagens fremleggelse av NTP. Statsråd ved Statsministerens kontor, Karl Eirik Schjøtt-Pedersen (Ap) ledet de interne forhandlingene sammen med statssekretær Inger-Anne Ravlum (Ap). For SV forhandlet miljøvernminister Bård Vegar Solhjell og statssekretær Henriette Westrin. Samferdselsminister Marit Arnstad og hennes statssekretær Lars Erik Bartnes møtte for Sp.- Vi er godt fornøyd med visjonen som ligger der. Dette forventer vi at skal slå positivt ut blant velgerne, sier Sveinung Valle, fylkesleder i Hordaland Ap. - Jeg forventer og regner med at dette vil gi god effekt, sier Per Vidar Kjølmoen, fylkesleder i Møre og Romsdal Ap. Men prosessen frem til den nye transportplanen, har vært preget av sterke landsdelsmotsetninger:Togsatsingen skal være det første som falt på plass for de tre regjeringspartiene. Men årsaken til at regjeringen valgte å gjøre E39 til den første store medie-lekkasjen fra NTP, var enkel: Det ville blitt bråk på Vestlandet dersom InterCity-satsingen på Østlandet kom først, sier en regjeringskilde. Regjeringen valgte å la pengene følge de store flyttestrømmene til Oslo-regionen og Sørvestlandet, for å unngå at all transport stopper opp i en enorm trafikkork. Det var likevel politisk nødvendig å gi alle regionene noen storsatsingeri valgåret 2013. Løsningen ble å jobbe frem det regjeringen kaller for transportkorridorer på veisiden. Korridorene som det satses ekstra på, skal ha fått det interne navnet «Lotto-rekken»:Sp har stått beinhardt på at forholdet mellom veisatsing og togsatsing måtte være noenlunde likt den forrige NTP-en, altså rundt to kroner til vei for hver krone til jernbane. Det har regjeringen holdt seg innenfor.Ap har oppnådd en ekstra pakke til kollektivsatsing i de store byene. SV har vært opptatt av å få til en transportplan med miljøprofil.SV fikk aller siste stikk i forhandlingene, da de fikk overtalt Ap og Sp til å legge penger på bordet til Ringeriksbanen, togtunnelen som vil korte ned reisetiden til Bergen med en time. - Vi opplever en sterk befolkningsvekst og urbanisering. Dette skjer samtidig med at klimagassutslippene må ned, sa Solhjell på pressekonferansen.
Da Ap-toppene i regjeringen skjønte at de risikerte en valgkatastrofe på Vestlandet, skal de nølende ha gått med på å love fergefri E39 fra Kristiansand til Trondheim.